2-குளோரோபென்சோநைட்ரைல்

2-குளோரோபென்சோநைட்ரைல் (2-Chlorobenzonitrile) ClC6H4CN என்ற மூலக்கூற்று வாய்ப்பாட்டால் விவரிக்கப்படுகின்ற  ஒரு கரிம வேதியியல் சேர்மமாகும். வெண்மை நிறம் கொண்டு ஒரு திடப்பொருளாகக் காணப்படும் இது  குளோரோபென்சோநைட்ரைலின் மூன்று சமபகுதிய கரிமச் சேர்மங்களில் ஒன்றாகும். 2-குளோரோதொலுயீனை அமோனியாக்சிசனேற்றம் செய்து 2-குளோரோபென்சோநைட்ரைல் தயாரிக்கப்படுகிறது.சாயங்கள் தயாரிப்பில் ஒரு முன்னோடிச் சேர்மமாகப் பயன்படும் 2-அமினோ-5-நைட்ரோபென்சோநைட்ரைல் தயாரிக்கப் பயன்படுவதால் 2-குளோரோபென்சோநைட்ரைல் வணிக முக்கியத்துவம் கொண்ட வேதிப்பொருளாகவும் அறியப்படுகிறது.

மேற்கோள்கள்

குளோரோ அரீன்கள்
பென்சோநைட்ரைல்கள்